După ce a încercat să-l facă antrenor și a eșuat, Gigi Becali i-a găsit o nouă funcție lui Luțu! La ce școală l-a înscris
Din sezonul 2025-2026, directorii sportivi ai cluburilor din Liga 1 vor fi nevoiți să dețină o diplomă în acest domeniu. Astfel, Gigi Becali a decis să îl trimită pe Luțu la cursurile FRF, care vor începe în luna martie 2025 și vor dura aproximativ un an.
Dacă va absolvi cursul, Ionuț Luțu va fi numit director sportiv la FCSB, potrivit GSP, asta după ce patronul "roș-albaștrilor" a încercat să-l numească în funcția de antrenor, însă n-a mai terminat niciodată școala.
Decizia lui Becali îi dă peste cap planurile lui MM
Mihai Stoica, managerul general al FCSB și-ar fi dorit ca funcția de director general la FCSB să fie preluată de Vlad Chiricheș după retragerea din fotbal.
"Am pe cineva în minte, să fie director sportiv și să și joace în același timp. Sper să joace cât mai mult timp de acum înainte, dar când se decide să nu mai fie jucător, l-aș dori lângă mine. E vorba de Vlad Chiricheș.
E singurul jucător alături de care am lucrat și nu mi-e rușine să zic că am de învățat. El a colaborat, printre alții, cu Ancelotti, Sarri și De Zerbi. Dacă nici de la el nu avem de învăța...
Ar fi cureaua de transmisie către fotbalul mare. L-aș vedea director sportiv dacă va vrea să îmbrățișeze cariera", a spus Mihai Stoica, pentru Orangesport, la finalul anului trecut.
Lista cursanților admiși pentru poziția de director sportiv
Marius Bilașco (CFR Cluj), Hadnagy Attila (Sepsi OSK), Zoltan Iașko (Farul Constanța), Ionuț Luțu (FCSB), Gabriel Giurgiu (Universitatea Cluj), Paul Pintilie (Petrolul), Cristian Sîrghi (Oțelul Galați), Radu Neguț (AFC Hermannstadt), Florin Costea (FCU 1948 Craiova), Daniel Șchiopu (FC Botoșani), Cosmin Mihălescu (SC Dinamo 1948), Florin Cernat (FC Voluntari), Silviu Bogdan (Universitatea Craiova), Mugurel Cornățeanu (Politehnica Iași), Decebal Grădinariu (UTA), Sorin Boiangiu (Rapid), Daniel Mahu Moisii (Ceahlăul Piatra Neamț), Marian Nohai (Unirea Slobozia), Cseke Szilard (Csikszereda), Alexandru Băcanu (FC Buzău), Claudiu Keșeru (fost internațional), Gabriel Tamaș (fost internațional), Viorel Moldovan (fost internațional), Cosmin Moți (fost internațional) și Daniel Niculae (fost internațional).
Pentru a sprijini tranziția în carieră a jucătorilor români, 5 locuri sunt dedicate în mod special la acest curs pentru foștii internaționali care vor să activeze în rolul de Director Sportiv, a explicat FRF.
Urmăriți SPORT.RO și pe Google News